સ્ટેટ બેંક ઓફ ઇન્ડિયા (SBI)એ પોતાના તમામ ક્લાસિક અને માઇસ્ટ્રો ડેબિટ કાર્ડ ધારકો માટે પ્રતિદિન કેશ વિડ્રોલ મર્યાદાને 40,000 રૂપિયાથી ઘટાડીને 20,000 રૂપિયા કરી છે. આ સીમા બુધવાર એટલે કે આજથી લાગુ કરવામાં આવશે. સ્ટેટ બેંક ઓફ ઇન્ડિયા તરફથી જારી કરાયેલા આ નિવેદનમાં જાણકારી આપવામાં આવી છે કે ક્લાસિક અને માઇસ્ટ્રો ડેબિટ કાર્ડ પર કેશ વિડ્રોલ સીમાને 40,000 રૂપિયાથી ઘટાડીને 20,000 રૂપિયા કરવાનો આદેશ આપ્યો છે, અને આ નિયમ 31 ઓક્ટોબર 2018થી લાગુ કરવામાં આવશે. જો તમે તેનાથી અધિક કેશ વિથડ્રોલ પ્રતિદિન કરવા માંગો છો તો વધુ સીમા ધરાવતું કાર્ડ તમારે લેવું પડશે.